ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2632/96 υποβολή: Amedeo Amadeo (NI) προς την Επιτροπή (15 Οκτωβρίου 1996)

Θέμα: Προστασία από τους κινδύνους της ακτινοβολίας

Η ερώτησή μου αναφέρεται στο σχέδιο πρότασης οδηγίας του Συμβουλίου για την προστασία της υγείας των ατόμων από τους κινδύνους της ιοντίζουσας ακτινοβολίας που προκύπτουν από εκθέσεις για ιατρικούς λόγους, η οποία αντικαθιστά την οδηγία 84/466/Ευρατόμ (έγγρ. COM(95)560).

Χάρη στη χρήση των ιοντιζουσών ακτινοβολιών σημειώθηκαν σημαντικές πρόοδοι στον τομέα της ιατρικής, όχι μόνον σε επίπεδο διάγνωσης αλλά και σε επίπεδο θεραπείας και πρόληψης. Από τα τέλη του περασμένου αιώνα, οι ακτίνες Χ άρχισαν να χρησιμοποιούνται για διαγνωστικούς σκοπούς, η ολοένα και μεγαλύτερη ανάπτυξη του ραδιολογικού εξοπλισμού και ο πολλαπλασιασμός της χρήσης των ιοντιζουσών ακτινοβολιών συνέβαλαν στο να φτάσουμε στο σημείο να αποτελούν οι εκθέσεις για ιατρικούς λόγους την κύρια πηγή εκθέσεως των πολιτών της Ευρωπαϊκής Ένωσης σε τεχνητές ιοντίζουσες ακτινοβολίες.

Συμφωνώντας με την άποψη ότι επείγει η επανεξέταση της Οδηγίας του 1984 και συμμεριζόμενος την κρίση της Επιτροπής, σύμφωνα με την οποία οι διατάξεις που περιέχονται στο σχέδιο οδηγίας είναι τέτοιες ώστε να περιορίζουν ταχέως και αποτελεσματικά την έκθεση - που δεν υπαγορεύεται από ιατρικούς λόγους - του πληθυσμού σε ιοντίζουσες ακτινοβολίες, ερωτώ την Ευρωπαϊκή Επιτροπή να μου πει για ποιό λόγο, δώδεκα χρόνια μετά την έγκρισή της η ανωτέρω οδηγία δεν εφαρμόζεται ακόμη πλήρως σε όλα τα κράτη μέλη κυρίως δε όσον αφορά την κατάρτιση ακτινολογικών εκγαταστάσεων, η οποία προβλέπεται από το άρθρο 8.

Απάντηση της κ. Bjerregaard εξ ονόματος της Επιτροπής (25 Νοεμβρίου 1996)

Η οδηγία του Συμβουλίου 84/466/ΕΚΑΕ της 3ης Σεπτεμβρίου 1984 καθορίζει τα βασικά μέτρα ακτινοπροστασίας για άτομα τα οποία υφίστανται ιατρικές εξετάσεις ή θεραπείες ((ΕΕ αριθ. L 265, 5.10.1984. )) και καλύπτει ευρύ φάσμα θεμάτων (επιμόρφωση ιατρών, οδοντιάτρων και βοηθών, διαθεσιμότητα εμπειρογνωμόνων στον τομέα της ακτινοφυσικής, τεχνικές προδιαγραφές, ποιοτικά κριτήρια και παρακολούθηση των εγκαταστάσεων). Αυτό κατά γενικό κανόνα είχε ως αποτέλεσμα τα κράτη μέλη να υποχρεωθούν να τροποποιήσουν ή να ολοκληρώσουν τις αντίστοιχες εθνικές διατάξεις που έχουν εγκριθεί σε διάφορα διοικητικά επίπεδα, και των οποίων η τροποποίηση και η εφαρμογή συνεπάγεται συμμετοχή πολλών κοινωνικών τομέων και διοικητικών φορέων.

Κατά τα τελευταία έτη, η Επιτροπή, στην προσπάθειά της να εφαρμοσθεί αρτιότερα η ως άνω οδηγία, κίνησε διαδικασία παράβασης κατά πολλών κρατών μελών. Σε ορισμένες περιπτώσεις η υπόθεση παραπέμφθηκε στο Δικαστήριο των Ευρωπαϊκών Κοινοτήτων και δεν αποκλείεται να υπάρξουν και μελλοντικές προσφυγές βάσει των ετυμηγοριών που θα εκδοθούν.
ΓΡΑΠΤΗ ΕΡΩΤΗΣΗ E-3668/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Corse

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Corse και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2732/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Ζώα σε ζωολογικούς κήπους

Σχετικά με την «πρόταση σύστασης του Συμβουλίου που αφορά την προστασία των αγρίων ζώων σε ζωολογικούς κήπους» (έγγρ. COM(95)619): με σκοπό την εφαρμογή της αρχής της επικουρικότητας η Επιτροπή απέσυρε την πρόταση που είχε υποβάλει στις 31 Ιουλίου 1991 στην οποία αναφέρονταν οι ελάχιστες προδιαγραφές για την προστασία των ζώων στους ζωολογικούς κήπους και την αντικατέστησε με την υπό εξέταση πρόταση σύστασης του Συμβουλίου.

Εκφράζουμε τη λύπη μας για το γεγονός ότι η Επιτροπή ακολούθησε την κατεύθυνση της πλειοψηφίας του Συμβουλίου αποσύροντας την πρόταση οδηγίας και προτείνοντας μια σύσταση. Και τούτο αντιβαίνει προς την άποψη της ΕΟΚ του 1991 του πνευμάτος του ΕΚ το οποίο, στις αρχές του 1995, είχε ζητήσει την έγκριση της οδηγίας. Μια σύσταση πολύ δύσκολα θα επιτύχει συγκεκριμένα αποτελέσματα και, κατά συνέπεια, υπάρχει ο κίνδυνος να επιδυνωθεί ακόμη περισσότερο η κατάσταση σε ορισμένους ευρωπαϊκούς ζωολογικούς κήπους, με συνέπεια να υποφέρουν περισσότερο τα ζώα και να υπάρχουν κίνδυνοι για το κοινό, πράγμα που θα έχει ως αποτέλεσμα να ενισχυθεί η άποψη της κοινής γνώμης η οποία ήδη σήμερα επιθυμεί το κλείσιμο των ζωολογικών κήπων.

Ζητείται συνεπώς από την Επιτροπή να προτείνει εκ νέου στο Συμβούλιο την οδηγία σχετικά με την προστασία των αγρίων ζώων στους ζωολογικούς κήπους.

Απάντηση της κ. Bjerregaard εξ ονόματος της Επιτροπής (18 Νοεμβρίου 1996)

Οπως δήλωσε στην ανακοίνωση προς το Συμβούλιο της 12ης Δεκεμβρίου 1995 ((COM(95) 619 τελικό. )), η Επιτροπή αποφάσισε να αποσύρει την πρόταση που υπέβαλε το 1991 για οδηγία με θέμα τις ελάχιστες προδιαγραφές των όρων διαβίωσης των ζώων στους ζωολογικούς κήπους λόγω της εφαρμογής της αρχής της επικουρικότητας.

Η Επιτροπή, ωστόσο, συμφωνεί με το Αξιότιμο Μέλος του Κοινοβουλίου ότι η συνολική κατάσταση στους ζωολογικούς κήπους της Κοινότητας μπορεί να βελτιωθεί αποκλειστικά και μόνο εφόσον τα κράτη μέλη εγκρίνουν νομοθεσία σχετική με το θέμα αυτό και ακριβώς γι' αυτό το λόγο πρότεινε έκδοση σχετικής σύστασης εκ μέρους του Συμβουλίου.
ΓΡΑΠΤΗ ΕΡΩΤΗΣΗ E-3656/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Nord-Pas-de-Calais

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Nord-Pas-de-Calais και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2758/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: ΚΟΑ στον τομέα της μπανάνας

Η ερώτηση αυτή αναφέρεται στον κανονισμό του Συμβλυλίου που τροποποιεί τον κανονισμό αριθ. 404/93 σχετικά με την κοινή οργάνωση των αγορών στον τομέα της μπανάνας (COM(96) 82 ((ΕΕ C 121 της 25.4.1996, σελ. 15. ))).

Ερωτάται η Επιτροπή μήπως θα ήταν σκόπιμο να εγκριθούν ειδικά μέτρα προκειμένου να ληφθεί υπόψη η ιδιαίτερη κατάσταση της σομαλικής παραγωγής, και να αναθεωρηθεί η δασμολογική ποσόστωση των 353.000 τόννων που ισχύει σήμερα ούτως ώστε να προσαρμοστεί στην πρόσθετη κατανάλωση των τριών νέων κρατών μελών. Επίσης, δεν θεωρεί η Επιτροπή αδικαιολόγητη τη μείωση του τμήματος της δασμολγικής ποσόστωσης που αντιστοιχεί σε παραγωγούς της κατηγηορίας Β;

Απάντηση του κ. Fischler εξ ονόματος της Επιτροπής (5 Νοεμβρίου 1996)

Η ποσόστωση για τις παραδοσιακές μπανάνες της Σομαλίας καθορίστηκε στο υψηλότερο παραδοσιακό επίπεδο των 60.000 τόνων. Δυστυχώς η απουσία εθνικής διοίκησης δεν επέτρεψε μέχρις στιγμής στη χώρα αυτή να επωφεληθεί αυτής της ευκαιρίας.

Η προτεινόμενη αύξηση της δασμολογικής ποσόστωσης κατά 353.000 τόνους, είναι ισορροπημένη και λαμβάνει υπόψη την κατάσταση της κοινοτικής αγοράς σε συνέχεια της προσχώρησης των τριών νέων κρατών μελών, εφόσον ανταποκρίνεται στη μέση προηγούμενη κατανάλωση των εν λόγω κρατών μελών.

Δεν υπήρξε πραγματική μείωση της ποσότητας της δασμολογικής ποσόστωσης που προορίζεται για τους εμπορικούς φορείς της κατηγορίας Β. Σε απόλυτους όρους, ο όγκος αυτός παραμένει στο επίπεδο που υπήρχε πριν από την προσχώρηση των νέων κρατών μελών, όπου γινόταν αποκλειστική κατανάλωση μπανάνας από τη «ζώνη δολαρίου».
ΓΡΑΠΤΗ ΕΡΩΤΗΣΗ E-2726/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Υποβαθμισμένα πλοία

Υποβαθμισμένα πλοία ίσον χαμηλό διαχειριστικό κόστος. Πρόσφατη μελέτη του ΟΟΣΑ αποδεικνύει ότι για έναν εφοπλιστή τα πλεονεκτήματα που προκύπτουν από μια «οικονομική» διαχείριση του πλοίου του, είναι τεράστια.

Πράγματι η διαφορά μεταξύ ελάχιστου και μέγιστου κόστους με το οποίο επιβαρύνεται ο κάθε εφοπλιστής, αναλόγως του εάν εξασφαλίζει εξαιρετικά χαμηλές προδιαγραφές ασφάλειας ή αντιθέτως συμμορφώνεται απολύτως προς τις διεθνείς προδιαγραφές, είναι τεράστια.

Σε σχέση και με τα πολυάριθμα θαλάσσια ατυχήματα που συμβαίνουν τους τελευταίους μήνες, ζητείται από την Ευρωπαϊκή Επιτροπή αυστηρότερη εφαρμογή του προγράμματος Port State Control και, ως εκ τούτου, της καταπολέμησης του φαινομένου των υποβαθμισμένων πλοίων.

Απάντηση του κ. Kinnock εξ ονόματος της Επιτροπής (29 Νοεμβρίου 1996)

Από πρόσφατες μελέτες προκύπτει ότι οι οικονομίες που επιτυγχάνονται με τη χρήση πλοίων που υπολείπονται των διεθνώς αποδεκτών προτύπων αντισταθμίζουν με το παραπάνω τους κινδύνους που αναλαμβάνουν οι πλειοκτήτες και μεταφορείς. Το ζήτημα αυτό απασχολεί σοβαρά την Επιτροπή, η οποία εξακολουθεί να αναζητεί τρόπους και μέσα βελτίωσης των επιδόσεων όχι μόνο των φορέων εκμετάλλευσης πλοίων (ιδίως στις περιπτώσεις που εμπλέκονται πλοία τα οποία υπολείπονται των προτύπων) αλλά και των ναυτιλιακών κρατικών υπηρεσιών οι οποίες, για οιουσδήποτε λόγους, δεν ανταποκρίνονται στις υποχρεώσεις τους ως κράτη νηολόγησης.

Σήμερα, το αποτελεσματικότερο μέσο της Κοινότητας για την εξάλειψη του φαινομένου των πλοίων με υπολειπόμενα επίπεδα ασφαλείας αποτελεί η οδηγία του Συμβουλίου 95/21/ΕΚ σχετικά με τον έλεγχο του κράτους ελλιμενισμού ((ΕΕ αριθ. L 157, 7.7.1995. )), της οποίας η εφαρμογή προβλεπόταν για την 1η Ιουλίου 1996. Η οδηγία ενισχύει την έννοια του ελέγχου του κράτους ελλιμενισμού, θεσπίζοντας ενιαία και αυστηρότερα πρότυπα για την εκ μέρους των κρατών μελών επιθεώρηση πλοίων που πλέουν σε κοινοτικά ύδατα και εξασφαλίζει όλους τους αναγκαίους μηχανισμούς για την τήρηση των διεθνών προτύπων ασφαλείας και κοινωνικών προτύπων. Ως εκ τούτου, η αποτελεσματική και συνεπής εφαρμογή της εν λόγω νομοθετικής πράξεως αποτελεί σήμερα σημαντική προτεραιότητα για την Επιτροπή και πιστεύεται ότι θα συμβάλει ουσιαστικά στην ασφάλεια των πλωτών μεταφορών.

Η Επιτροπή θα συνεχίσει βεβαίως τις προσπάθειές της σε διεθνείς οργανισμούς και αλλού, για την στήριξη της θέσπισης και εφαρμογής υψηλών προτύπων ασφαλείας και πλεύσεως των πλοίων.
ΓΡΑΠΤΗ ΕΡΩΤΗΣΗ E-3661/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Rhτne-Alpes

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Rhτne-Alpes και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3652/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Aquitaine

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Aquitaine και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2728/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Διαρθρωτικά ταμεία

Η Ευρωπαϊκή Ένωση κατηγορεί τις ιταλικές περιφέρειες για ανικανότητα να χρησιμοποιήσουν τα διαρθρωτικά ταμεία. Οι τοπικές ιταλικές αρχές απαντούν επικαλούμενες αναποτελεσματικότητα των «ευρω-χελώνων» που εργάζονται στις Βρυξέλλες, λόγου χάρη.

Η περιφέρεια Βασιλικάτα γνωστοποίησε τα σχέδιά της για το 1993. Τον Οκτώβριο του 1995 η ΕΕ ζήτησε να αποσταλλούν οι σχετικοί φάκελλοι. Αφού ετοιμάσθηκαν εκ νέου τα σχετικά έγγραφα, από πλευράς ΕΕ ελήφθη η απάντηση ότι τα έγγραφα αυτά έπρεπε να αποσταλούν κατά τη διάρκεια της ιταλικής προεδρίας.

Ερωτάται η Επιτροπή εάν είναι ενήμερη σχετικά με το θέμα αυτό και σε ποιό σημείο βρίσκεται η διαδικασία που είχε αρχίσει το 1993. Μήπως δεν έχει προχωρήσει καθόλου;

Απάντηση του κ. Van Miert εξ ονόματος της Επιτροπής (5 Δεκεμβρίου 1996)

Η Επιτροπή υπενθυμίζει ότι τα καθεστώτα κρατικών ενισχύσεων που προβλέπονται στα προγράμματα τα οποία συγχρηματοδοτούνται από τα κοινοτικά διαρθρωτικά ταμεία πρέπει να εξετάζονται από την Επιτροπή σύμφωνα με τις διατάξεις των άρθρων 92 και επόμενα της συνθήκης ΕΚ. Πάντως, τα κράτη μέλη οφείλουν να κοινοποιούν στην Επιτροπή, σύμφωνα με το άρθρο 93, παράγραφος 3 της εν λόγω συνθήκης, εγκαίρως και σύμφωνα με τις προβλεπόμενες διαδικασίες, τις νομοθετικές διατάξεις που προβλέπουν για αυτό το είδος των παρεμβάσεων.

Η κοινοποίηση που πραγματοποιήθηκε το 1993 στην οποία αναφέρεται το αξιότιμο μέλος αφορά τη διαβίβαση του λειτουργικού προγράμματος πολυταμειακής προσέγγισης. Η συμπληρωματική κοινοποίηση των περιφερειακών νόμων που προβλέπουν καθεστώτα ενισχύσεων τα οποία συγχρηματοδοτούνται από το λειτουργικό πρόγραμμα πολυταμειακής προσέγγισης (ΡΟΡ) 1994/1999, σύμφωνα με το προαναφερθέν άρθρο της συνθήκης, πραγματοποιήθηκε μόλις την 3η Ιουνίου 1996.

Εξάλλου, η Επιτροπή θα ήθελε να πληροφορήσει το αξιότιμο μέλος για το γεγονός ότι υποβλήθηκαν στις υπηρεσίες της στις 3 Οκτωβρίου 1996 οι αιτηθείσες διευκρινίσεις σχετικά με τμήμα των υπό συζήτηση μέτρων. Η Επιτροπή θα εκδώσει απόφαση σχετικά με τις ενισχύσεις που θα έχουν κοινοποιηθεί κανονικά σύμφωνα με τις διατάξεις του άρθρου 93, παράγραφος 3 της προαναφερθείσας συνθήκης εντός δύο μηνών από της ημερομηνίας υποβολής των εν λόγω πληροφοριών.

Εξάλλου, η Επιτροπή διαπίστωσε ότι συγκεκριμένα μέτρα ενίσχυσης δεν έχουν κοινοποιηθεί κανονικά βάσει του προαναφερθέντος άρθρου 93, παράγραφος 3. Για τα μέτρα αυτά δεν ισχύει η προθεσμία των δύο μηνών. Αυτή τη στιγμή διεξάγεται η εξέτασή τους, σύμφωνα με τους κανόνες του ανταγωνισμού. Η Επιτροπή εξέδωσε απόφαση στις 6 Νοεμβρίου 1996 σχετικά με τμήμα των εν λόγω μέτρων.
ΓΡΑΠΤΗ ΕΡΩΤΗΣΗ E-2530/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Κρατικές ενισχύσεις

Σύμφωνα με την τέταρτη απογραφή των κρατικών ενισχύσεων στην ΕΕ που δημοσιεύθηκε το 1995, το συνολικό ποσό των εθνικών ενισχύσεων που χορηγήθηκαν από το 1990 έως το 1992 μειώθηκε, ανερχόμενο όμως σε 94 περίπου δισ. ECU ετησίως κατά μέσον όρο σε όλη την Κοινότητα εξακολουθεί να είναι πολύ υψηλό για να μπορούν να πραγματοποιηθούν οι στόχοι της Επιτροπής και συγκεκριμένα στα πλουσιότερα κράτη μέλη. Με τη χορήγηση υψηλού όγκου κρατικών ενισχύσεων δεν επιτυγχάνεται η ανταγωνιστικότητα αλλά αντίθετα επιβραδύνεται η αναδιάρθρωση, στρεβλώνεται ο ανταγωνισμός μεταξύ των επιχειρήσεων και των περιφερειών και τέλος επιβαρύνονται οι δημόσιοι προϋπολογισμοί. Δεν θεωρεί η Επιτροπή απαραίτητο να εξασφαλίσει ότι οι αρνητικές συνέπειες των κρατικών ενισχύσεων που γίνονται δεκτές κατά παρέκκλιση στο ανταγωνισμό και στις συναλλαγές μεταξύ των κρατών μελών θα πρέπει να περιοριστούν στο εντελώς αναγκαίο ακόμη δε να συμψηφιστούν στην υλοποίηση των στόχων γενικού κοινοτικού ενδιαφέροντος;

Απάντηση του κ. Van Miert εξ ονόματος της Επιτροπής (8 Νοεμβρίου 1996)

Η Επιτροπή, όπως έχει ήδη τονίσει ιδιαίτερα στην τελευταία της έκθεση επί της πολιτικής ανταγωνισμού ((CΟΜ(96) 126. )), θεωρεί ότι το συνολικό επίπεδο των ενισχύσεων στην Κοινότητα παραμένει υψηλό. Συνεχίζει τις προσπάθειές της προκειμένου να επιτύχει τον στόχο μείωσης των κρατικών ενισχύσεων. Ο έλεγχος που η ίδια ασκεί και οι κανόνες που ενέκρινε αποσκοπούν ακριβώς στο να εξασφαλίσουν ότι οι αρνητικές επιπτώσεις των ενισχύσεων στον ανταγωνισμό και τις συναλλαγές θα μειωθούν στο απολύτως απαραίτητο ώστε να επιτευχθούν στόχοι κοινοτικού ενδιαφέροντος, οι οποίοι δεν θα μπορούσαν να επιτευχθούν από τις δυνάμεις της αγοράς και μόνον.

Η Επιτροπή αντιτίθεται ιδιαίτερα σε συγκεκριμένους τύπους ενισχύσεων χορηφούμενων σε μόνιμη βάση ή ενισχύσεων που διατηρούν το στάτους κβο στην επωφελούμενη επιχείρηση και οι οποίες ενέχουν έτσι τον κίνδυνο, να καθυστερήσει η διαδικασία προσαρμογής της ευρωπαϊκής βιομηχανίας στις νέες συνθήκες ανταγωνισμού. Ετσι, για παράδειγμα, οι κοινοτικές κατευθυντήριες γραμμές για τις κρατικές ενισχύσεις που αποβλέπουν στη διάσωση και αναδιάρθρωση των προβληματικών επιχειρήσεων περιέχουν αυστηρούς όρους για την έγκριση αυτού του τύπου ενίσχυσης, μεταξύ των οποίων, την εφαρμογή ενός σχεδίου αναδιάρθρωσης, που να επιτρέπει την αποκατάσταση, σε εύλογο χρονικό διάστημα, της μακροχρόνιας βιωσιμότητας της επιχείρησης και τον περιορισμό της ενίσχυσης στο απολύτως ελάχιστο απαραίτητο για την πραγματοποίηση της αναδιάρθρωσης.
ΓΡΑΠΤΗ ΕΡΩΤΗΣΗ E-3667/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Centre

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Centre και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3650/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Bretagne

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Bretagne και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3109/96 υποβολή: Amedeo Amadeo (NI) προς την Επιτροπή (18 Νοεμβρίου 1996)

Θέμα: Αφρώδεις οίνοι και οίνοι λικέρ

Σε ευρωπαϊκό επίπεδο ουδεμία ρύθμιση υφίσταται για τους τύπους αυτούς αμπελοοινικής παραγωγής.

Ζητείται ως εκ τούτου από την Επιτροπή:

1. Η εκπόνηση κανονισμού ρυθμίζοντος την παραγωγή και εμπορία αφρωδών οίνων και οίνων λικέρ και προβλέποντος τη χρήση πώματος σχήματος μανιταριού για τις παραγωγές αφρωδών οίνων και οίνων ονομασίας προέλευσης και γεωγραφικής ένδειξης.

2. Για τους οίνους λικέρ, οδηγία που θα περιλαμβάνει και τους οίνους από σταφύλια όψιμης συγκομιδής και το Vin santo παρέχοντάς τους τη δυνατότητα χρησιμοποίησης μιας κοινοτικής σήμανσης για εγγύηση και ένδειξη της γεωγραφικής προέλευσης.

Απάντηση του κ. Fischler εξ ονόματος της Επιτροπής (20 Δεκεμβρίου 1996)

1. Η Επιτροπή διευκρινίζει ότι:

α) για τους οίνους λικέρ υπάρχουν κοινοτικές διατάξεις που αποσκοπούν στην επεξεργασία και την εμπορία των εν λόγω οίνων (κανονισμός (ΕΟΚ) αριθ. 4252/88 ((ΕΕ αριθ. L 373 της 31.12.1988 ))) 7

β) για τους αφρώδεις οίνους, οι κοινοτικές διατάξεις δεν υφίστανται ακόμα, και κατά συνέπεια γίνεται αναφορά στις εθνικές προδιαγραφές των κρατών μελών παραγωγής, για την επεξεργασία και εμπορία του στην Κοινότητα. Η κατάσταση αυτή, αν και δεν είναι τέλεια, δεν προκάλεσε σοβαρά προβλήματα κυκλοφορίας των προϊόντων στην Κοινότητα.

Όσον αφορά τους οίνους από σταφύλια όψιμης συγκομιδής και τον οίνο «Santo», τα μέτρα που προβλέπονται μπορούν να ληφθούν από τα κράτη μέλη στο πλαίσιο του κανονισμού που αφορά τις ονομασίες προέλευσης. Με την ευκαιρία είναι καλό να υπενθυμιστεί ότι η Επιτροπή είχε υποβάλει στο Συμβούλιο το 1988 ((Έγγρ. COM(88) 120 τελικό )), με τη δέσμη τιμών και μία πρόταση που απέβλεπε, μεταξύ άλλων, να εγγραφούν στον κανονισμό (ΕΟΚ) αριθ. 822/87 ((ΕΕ αριθ. L 84 της 27.03.1987 )) διατάξεις που αφορούν τους οίνους από πολύ ώριμα σταφύλια. Η πρόταση αυτή δεν εγκρίθηκε λόγω των διαφορών που είχαν τα κράτη μέλη για τα ειδικά χαρακτηριστικά των αναφερόμενων οίνων.

2. Η Επιτροπή εκτιμά ότι η θέσπιση της μεταρρύθμισης του τομέα του οίνου από το Συμβούλιο, θα επιτρέψει στη συνέχεια να ρυθμιστούν τα προβλήματα αυτά σε κοινοτικό επίπεδο.
ΓΡΑΠΤΗ ΕΡΩΤΗΣΗ E-2823/96 υποβολή: Cristiana Muscardini (NI) προς την Επιτροπή (25 Οκτωβρίου 1996)

Θέμα: Κατάργηση των καταστημάτων αφορολογήτων ειδών

Η Επιτροπή έχει αποφασίσει την κατάργηση όλων των καταστημάτων αφορολογήτων ειδών από τον Ιούνιο του 1999. Οι επιπτώσεις αυτού του μέτρου θα οδηγήσουν στην απώλεια 100.000 ακόμη θέσεων απασχόλησης και στην κατάργηση όλων των πλεονεκτημάτων που, αντιθέτως, είναι εξασφαλισμένα για τους πολίτες τρίτων χωρών.

Ζητείται από την Επιτροπή να αναθεωρήσει το σχέδιο της κατάργησης των καταστημάτων αφορολογήτων ειδών και να μελετήσει ένα σχέδιο για την προστασία της απασχόλησης, καθώς και των συμφερόντων των ευρωπαίων καταναλωτών.

Απάντηση του κ. Monti εξ ονόματος της Επιτροπής (13 Δεκεμβρίου 1996)

Η Επιτροπή επιθυμεί να υπενθυμίσει ότι το καθεστώς που εφαρμόζεται στις πωλήσεις αφορολόγητων ειδών στις ενδοκοινοτικές συναλλαγές, που προβλέπει την κατάργηση του εν λόγω καθεστώτος στις 30 Ιουνίου 1999, απορρέει από την έκδοση εκ μέρους του Συμβουλίου δύο φορολογικών οδηγιών στον τομέα του ΦΠΑ και των ειδικών φόρων κατανάλωσης, στο πλαίσιο της εφαρμογής της εσωτερικής αγοράς, της οδηγίας 91/680/ΕΟΚ για τη συμπλήρωση του κοινού συστήματος φόρου προστιθεμένης αξίας και την τροποποίηση, ενόψη της κατάργησης των φορολογικών συνόρων, της οδηγίας 77/378/ΕΟΚ ((ΕΕ αριθ. L 376 της 31.12.1991. )) και της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης. ((ΕΕ αριθ. L 76 της 23.3.1992. ))

Επειδή η απόφαση αυτή λήφθηκε από το Συμβούλιο από το 1991, οι ενδιαφερόμενοι οικονομικοί τομείς καθώς και τα κράτη μέλη είχαν τη δυνατότητα να προετοιμαστούν σταδιακά για τη νέα κατάσταση.

Εξάλλου, η Επιτροπή παρακαλεί το αξιότιμο μέλος να ανατρέξει στην απάντησή της στις γραπτές ερωτήσεις Ε-2573/96 του κ. Amadeo και Ε-2690/96 του κ. Barros Moura σχετικά με το ίδιο θέμα ((βλέπε σελίδα 31. )).